pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมควบคุมโรค เผยไทยยังไม่มีผลยืนยันว่าพบเชื้อก่อโรคโควิด 19 ในน้ำอสุจิ แนะปชช. ควรใส่ถุงยางอนามัยทุกครั้งที่มีเพศสัมพันธ์ [กระทรวงสาธารณสุข]
วันพฤหัสบดีที่ 14 พฤษภาคม 2563
กรมควบคุมโรค เผยไทยยังไม่มีผลยืนยันว่าพบเชื้อก่อโรคโควิด 19 ในน้ําอสุจิ แนะปชช. ควรใส่ถุงยางอนามัยทุกครั้งที่มีเพศสัมพันธ์ [กระทรวงสาธารณสุข]
กรมควบคุมโรค เผยไทยยังไม่มีผลยืนยันว่าพบเชื้อก่อโรคโควิด 19 ในน้ําอสุจิ แนะปชช. ควรใส่ถุงยางอนามัยทุกครั้งที่มีเพศสัมพันธ์
กรมควบคุมโรค กระทรวงสาธารณสุข เผยกรณีผลการศึกษาในประเทศจีน ที่พบเชื้อไวรัสก่อโรคโควิด 19 ในน้ําอสุจิของผู้ชาย รวมทั้งผู้ป่วยฟื้นตัวจากการรักษาหายแล้ว ซึ่งข้อมูลดังกล่าวยังมีความไม่ชัดเจนของผลการวิจัยว่าสามารถติดต่อทางเพศสัมพันธ์ได้ ส่วนในประเทศไทยยังไม่มีผลยืนยันว่าพบเชื้อโควิด 19 ในน้ําอสุจิ แนะประชาชนควรใส่ถุงยางอนามัยทุกครั้งที่มีเพศสัมพันธ์ สําหรับคนที่หายป่วยจากโควิด 19 ควรงดมีเพศสัมพันธ์สักระยะหนึ่ง
วันนี้ (13 พฤษภาคม 2563) นายแพทย์วีรวัฒน์ มโนสุทธิ นายแพทย์ทรงคุณวุฒิ กรมควบคุมโรคกล่าวถึงกรณีผลการศึกษาในประเทศจีน ที่พบไวรัสที่เป็นสาเหตุของโควิด 19 ในน้ําอสุจิของผู้ชายที่มีการติดเชื้อดังกล่าว รวมทั้งผู้ป่วยฟื้นตัวจากการรักษาหายแล้ว นั้นกรมควบคุมโรค ขอให้ข้อมูลว่า จากข้อมูลในเบื้องต้นพบว่าผลการศึกษาของประเทศจีนดังกล่าว ยังมีความไม่ชัดเจนของผลการวิจัยว่าสามารถติดต่อทางเพศสัมพันธ์ได้ ข้อมูลนี้เป็นการศึกษาเบื้องต้นโดยใช้ตัวอย่างขนาดเล็ก ซึ่งต้องศึกษาข้อมูลให้มากขึ้นกว่านี้ อีกทั้งไม่ได้บอกว่าเป็นเชื้อไวรัสที่มีชีวิตอยู่ (viable virus) หรือไม่ ขณะเดียวกันการศึกษาจากแหล่งข้อมูลอื่น ก็ยังไม่พบเชื้อก่อโรคโควิด 19 ในน้ําอสุจิด้วย และที่ผ่านมาไวรัสสายพันธุ์อื่นในกลุ่มโคโรนาก็ไม่มีรายงานว่าเป็นโรคติดต่อทางเพศสัมพันธ์ส่วนในประเทศไทยยังไม่มีผลยืนยันว่าพบเชื้อโควิด 19 ในน้ําอสุจิ รวมถึงการติดโรคผ่านทางน้ําอสุจิ
ทั้งนี้ เพื่อเป็นการป้องกันการติดเชื้อเอชไอวีและโรคติดต่อทางเพศสัมพันธ์ หากต้องการมีเพศสัมพันธ์ช่วงการแพร่ระบาดของโควิด 19 แนะนําให้ใส่ถุงยางอนามัยทุกครั้งที่มีเพศสัมพันธ์ และเมื่อพิจารณาถึงโอกาสการแพร่กระจายเชื้อตามปกติที่ผ่านทางฝอยละอองและการสัมผัสของเชื้อนี้ในคนที่เพิ่งหายป่วยจากโควิด 19 ควรหลีกเลี่ยงการมีเพศสัมพันธ์และการสัมผัสใกล้ชิดกันเป็นเวลา 30 วันนับจากที่เริ่มแสดงอาการ เนื่องจากจะมีความเสี่ยงจากการกอดหรือจูบได้ หรือใส่ถุงยาง
นายแพทย์วีรวัฒน์ กล่าวอีกว่า สําหรับเชื้อก่อโรคโควิด 19 มีช่องทางติดต่อหลักคือ ฝอยละอองจากการไอ จาม หรือการสัมผัสใกล้ชิดกับผู้ป่วยโดยตรง แต่สามารถป้องกันตัวเองและป้องกันไม่ให้เชื้อก่อโรคโควิด 19 แพร่กระจายสู่คนอื่นได้ คือ 1.ล้างมือบ่อยๆ เป็นเวลา 20 วินาทีด้วยสบู่และน้ําหรือเจลล้างมือที่มีส่วนผสมของแอลกอฮอล์ 70% 2.หลีกเลี่ยงการพบปะใกล้ชิด (รักษาระยะห่าง 1-2 เมตร) โดยเฉพาะกับคนที่มีอาการป่วย 3.หากรู้สึกไม่สบาย ควรอยู่บ้านและกักตัวเองให้ห่างจากคนอื่นในบ้านและ 4.ใส่หน้ากากผ้าหรือหน้ากากอนามัยทุกครั้งที่ออกจากบ้านหรืออยู่ในที่ชุมชนนอกจากนี้ ทั้งการติดเชื้อเอชไอวีและการติดเชื้อโควิด 19 ต้องไม่มีการตีตราและเลือกปฏิบัติ หากเราเรียนรู้วิธีการอยู่ร่วมกันอย่างถูกวิธี ก็สามารถใช้ชีวิตได้อย่างปลอดภัย และใช้ชีวิตร่วมกันในสังคมได้ สามารถสอบถามข้อมูลเพิ่มเติมได้ที่สายด่วนกรมควบคุมโรค โทร.1422
*************************
ข้อมูลจาก : กองโรคเอดส์และโรคติดต่อทางเพศสัมพันธ์ กรมควบคุมโรค
วันที่ 13 พฤษภาคม 2563
รัฐบาลไทย-ข่าวทำเนียบรัฐบาล-รมว.ยุติธรรม รับเรื่องจากทนายสงกานต์ อัจฉริยะทรัพย์ เพื่อขอให้กระทรวงยุติธรรมให้ความช่วยเหลือกรณีเด็กหญิงถูกล่อซื้อกระทงลิขสิทธิ์ลายการ์ตูน
วันศุกร์ที่ 8 พฤศจิกายน 2562
รมว.ยุติธรรม รับเรื่องจากทนายสงกานต์ อัจฉริยะทรัพย์ เพื่อขอให้กระทรวงยุติธรรมให้ความช่วยเหลือกรณีเด็กหญิงถูกล่อซื้อกระทงลิขสิทธิ์ลายการ์ตูน
นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องจากทนายสงกานต์ อัจฉริยะทรัพย์ เพื่อขอให้กระทรวงยุติธรรมให้ความช่วยเหลือกรณีเด็กหญิงถูกล่อซื้อกระทงลิขสิทธิ์ลายการ์ตูน
ในวันพฤหัสบดีที่ ๗ พฤศจิกายน ๒๕๖๒ เวลา ๑๒.๓๐ น. ณ บริเวณหน้าศูนย์ยุติธรรมสร้างสุข ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องจากนายสงกานต์ อัจฉริยะทรัพย์ ทนายความและคณะกรรมการปฏิรูปประเทศด้านยุติธรรม เพื่อขอให้กระทรวงยุติธรรมตรวจสอบข้อเท็จจริงกรณีมีบุคคลอ้างเป็นตัวแทนบริษัทเจ้าของลิขสิทธิ์ให้ดําเนินคดีกับเด็กหญิงวัย ๑๕ ปี ซึ่งรับจ้างทํากระทงลิขสิทธิ์ลายการ์ตูนที่ถูกล่อซื้อในจังหวัดนครราชสีมาและจังหวัดร้อยเอ็ด เนื่องจากเห็นว่าคดีดังกล่าวมีพฤติการณ์เป็นกลุ่มผู้มีอิทธิพลที่มีเจ้าหน้าที่รัฐเข้าไปเกี่ยวข้อง
รัฐมนตรีว่าการกระทรวงยุติธรรม กล่าวว่า เบื้องต้นได้มอบหมายให้ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ประสานงานเรื่องดังกล่าว โดยในส่วนของกระทรวงยุติธรรมเมื่อมีผู้เสียหายไปร้องขอความช่วยเหลือจากสํานักงานยุติธรรมจังหวัด จะรวบรวมและส่งเรื่องเข้ามาที่ศูนย์ยุติสร้างสุขกระทรวงยุติธรรมเพื่อพิจารณาให้ความช่วยเหลือต่อไป
รัฐบาลไทย-ข่าวทำเนียบรัฐบาล-ก.แรงงาน เร่งขยายโอกาสให้ผู้สูงวัยมีงานทำ มีอาชีพ รองรับสังคมสูงอายุเต็มขั้น
วันอังคารที่ 25 เมษายน 2560
ก.แรงงาน เร่งขยายโอกาสให้ผู้สูงวัยมีงานทํา มีอาชีพ รองรับสังคมสูงอายุเต็มขั้น
๒๕ เมษายน ๒๕๖๐ เวลา ๑๐.๐๐ น.หม่อมหลวงปุณฑริก สมิติ ปลัดกระทรวงแรงงาน เป็นประธานเปิดโครงการส่งเสริมความรู้เจ้าหน้าที่กระทรวงแรงงานในการขยายโอกาสด้านอาชีพและการทํางานของผู้สูงอายุ ณ โรงแรมเจ้าพระยาปาร์ค กรุงเทพมหานคร
๒๕ เมษายน ๒๕๖๐ เวลา ๑๐.๐๐ น.หม่อมหลวงปุณฑริก สมิติ ปลัดกระทรวงแรงงาน เป็นประธานเปิดโครงการส่งเสริมความรู้เจ้าหน้าที่กระทรวงแรงงานในการขยายโอกาสด้านอาชีพและการทํางานของผู้สูงอายุ ณ โรงแรมเจ้าพระยาปาร์ค กรุงเทพมหานคร โดยกล่าวว่า จากข้อมูลการคาดประมาณของสํานักงานคณะกรรมการพัฒนาการเศรษฐกิจและสังคมแห่งชาติ ระบุว่า ประเทศไทยจะเป็นสังคมสูงอายุอย่างสมบูรณ์ ตัวเลขผู้สูงอายุเพิ่มขึ้นอย่างรวดเร็วในปี ๒๕๖๐ มีผู้สูงอายุเพิ่มขึ้นร้อยละ ๑๔.๙ ในปี ๒๕๖๔ เพิ่มขึ้นเป็นร้อยละ ๒๐ และปี ๒๕๗๘ เพิ่มขึ้นเป็น ร้อยละ ๓๐ ซึ่งแต่ละหน่วยงานที่รับผิดชอบจะต้องส่งเสริมการจ้างงานให้ผู้สูงอายุได้ทํางานทั้งเต็มเวลาและ Part Time หรืองานที่สามารถสร้างรายได้เสริมให้มากที่สุด
ปลัดกระทรวงแรงงาน กล่าวต่อว่า นโยบายของกระทรวงแรงงาน ขณะนี้กรมสวัสดิการและคุ้มครองแรงงาน จะแก้ไขกฎหมายการเกษียณอายุให้เป็น ๖๐ ปี การขยายอายุเกษียณจากปัจจุบันอยู่ที่ ๕๕ ปีเป็น ๖๐ ปี เพื่อให้มีการออมมากขึ้น และเบี้ยบํานาญสูงขึ้น ได้จัดตั้งศูนย์บริการจัดหางานผู้สูงอายุและศูนย์ขึ้นทะเบียนหางานผู้สูงอายุ ณ ศูนย์บริการจัดหางานเพื่อคนไทย (Smart Job Center) สํานักงานจัดหางานจังหวัด สํานักงานจัดหางานเขตพื้นที่ เพื่อให้ผู้สูงอายุที่มีความสามารถที่หลากหลายได้ลงทะเบียน เพื่อให้นายจ้างสามารถจ้างผู้สูงอายุได้ทั้งแบบเต็มเวลา หรือรายชั่วโมง นอกจากนี้กระทรวงแรงงานยังได้ศึกษาแนวทางกําหนดการจ่ายค่าจ้างแบบ Part Time ให้สอดคล้องกับความต้องการของผู้สูงอายุที่ไม่ต้องการทํางานเป็นเวลาต่อเนื่อง ตลอดจนการปรับปรุงแก้ไขกฎหมายที่เกี่ยวข้อง และการอบรมทักษะอาชีพในหลักสูตรต่างๆ ที่เหมาะสมกับผู้สูงอายุ อาทิ งานที่ใช้เทคโนโลยีดิจิทัล เป็นต้น เพื่อให้สามารถสร้างรายได้ให้แก่ตนเองและเป็นประโยชน์ต่อระบบเศรษฐกิจของประเทศชาติโดยรวม
สําหรับแนวทางการจ้างงานผู้สูงอายุในภาคราชการและเอกชนนั้น ผู้สูงอายุส่วนใหญ่ที่มีความสามารถอยู่แล้วภายหลังจากเกษียณอายุจะจ้างงานที่มีลักษณะเปลี่ยนแปลงไป เช่น จากงานบริหารปรับเป็นตําแหน่งที่ปรึกษาหรือผู้เชี่ยวชาญ รวมทั้งปรับเนื้องานและเงินเดือนให้มีความเหมาะสม ซึ่งการจ้างมีทั้งแบบเต็มเวลา Part Time หรือจ้างเหมาตามโครงการ สําหรับในชุมชนผู้สูงอายุส่วนใหญ่มีความสามารถที่หลากหลาย สามารถเป็นวิทยากรถ่ายทอดภูมิปัญญาท้องถิ่น ครูสอนภาษา งานด้านการท่องเที่ยว งานฝีมือ งานช่างเป็นต้น
“ขอให้เป็นความรับผิดชอบทุกหน่วยงานของกระทรวงแรงงาน ในการช่วยกันคิดและช่วยกันทําเพิ่มเติมและทําต่อเนื่องโดยร่วมกับเครือข่ายในการกําหนดเป้าหมายอย่างชัดเจน เพื่อสร้างงานให้ผู้สูงอายุ ได้มีงานทํา มีรายได้เสริมเพื่อการครองชีพ” ปลัดกระทรวงแรงงาน กล่าว
--------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
25 เมษายน 2560
รัฐบาลไทย-ข่าวทำเนียบรัฐบาล-ก.อุตฯ จับมือ ก.อุตสาหกรรมและการค้ารัสเซีย ลงนามพัฒนาด้านอุตสาหกรรม ผลักดันยกระดับเทคโนโลยีและนวัตกรรม
วันพฤหัสบดีที่ 27 ธันวาคม 2561
ก.อุตฯ จับมือ ก.อุตสาหกรรมและการค้ารัสเซีย ลงนามพัฒนาด้านอุตสาหกรรม ผลักดันยกระดับเทคโนโลยีและนวัตกรรม
ก.อุตฯ จับมือ ก.อุตสาหกรรมและการค้ารัสเซีย ลงนามพัฒนาด้านอุตสาหกรรม ผลักดันยกระดับเทคโนโลยีและนวัตกรรม
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนการดำเนินงานของศูนย์ยุติธรรมชุมชน  เสริมสร้างแนวทางแก้ไขปัญหาพื้นที่ชายแดนภาคใต้
วันพุธที่ 22 กุมภาพันธ์ 2560
“ยุติธรรม” ขับเคลื่อนการดําเนินงานของศูนย์ยุติธรรมชุมชน  เสริมสร้างแนวทางแก้ไขปัญหาพื้นที่ชายแดนภาคใต้
พันตํารวจโท ดร.พงษ์ธร  ธัญญสิริ หัวหน้าผู้ตรวจราชการกระทรวงยุติธรรม เป็นประธานในพิธีเปิดโครงการเสริมสร้างความเข้าใจและพัฒนาศักยภาพการขับเคลื่อนงานยุติธรรมชุมชน และการดําเนินงานของสํานักงานยุติธรรมจังหวัดในพื้นที่จังหวัดชายแดนภาคใต้ ประจําปี พ.ศ. ๒๕๖๐
เมื่อวันพุธที่ ๒๒ กุมภาพันธ์ ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พันตํารวจโท ดร.พงษ์ธร ธัญญสิริ หัวหน้าผู้ตรวจราชการกระทรวงยุติธรรม
เป็นประธานในพิธีเปิดโครงการเสริมสร้างความเข้าใจและพัฒนาศักยภาพการขับเคลื่อนงานยุติธรรมชุมชน
และการดําเนินงานของสํานักงานยุติธรรมจังหวัดในพื้นที่จังหวัดชายแดนภาคใต้ ประจําปี พ.ศ. ๒๕๖๐
เพื่อเสริมสร้างความเข้าใจและเตรียมความพร้อมในการปฏิบัติงานและการดําเนินกิจกรรมตามแนวทาง
การส่งเสริมงานยุติธรรมชุมชนในพื้นที่จังหวัดชายแดนภาคใต้ ประจําปีงบประมาณ พ.ศ.๒๕๖๐
ให้แก่เจ้าหน้าที่ศูนย์ยุติธรรมชุมชนและเจ้าหน้าที่สํานักงานยุติธรรมจังหวัดในพื้นที่จังหวัดชายแดนภาคใต้
ให้สามารถนําความรู้ที่ได้รับไปปรับใช้ในการดําเนินงานของศูนย์ยุติธรรมชุมชน และสํานักงานยุติธรรมจังหวัด
รวมทั้งแก้ไขปัญหาที่เกิดขึ้นในชุมชนได้ตรงกับความต้องการของประชาชนในพื้นที่จังหวัดชายแดนภาคใต้
ทั้งนี้ สําหรับการจัดกิจกรรมดังกล่าว กําหนดจัดระหว่างวันที่ ๒๑-๒๕ กุมภาพันธ์ ๒๕๖๐
ณ กรุงเทพมหานคร จังหวัดชลบุรี และพื้นที่ใกล้เคียง
รัฐบาลไทย-ข่าวทำเนียบรัฐบาล-กระทรวงเกษตรฯ ชี้สถานการณ์น้ำกำลังกลับสู่สภาวะปกติ บริเวณภาคกลางมีเพียง 2 จุดที่ระดับน้ำสูงกว่าตลิ่งเล็กน้อย คาดน้ำลดลงภายในสิ้น พ.ย.นี้
วันพฤหัสบดีที่ 16 พฤศจิกายน 2560
กระทรวงเกษตรฯ ชี้สถานการณ์น้ํากําลังกลับสู่สภาวะปกติ บริเวณภาคกลางมีเพียง 2 จุดที่ระดับน้ําสูงกว่าตลิ่งเล็กน้อย คาดน้ําลดลงภายในสิ้น พ.ย.นี้
กระทรวงเกษตรฯ ชี้สถานการณ์น้ํากําลังกลับสู่สภาวะปกติ บริเวณภาคกลางมีเพียง 2 จุดที่ระดับน้ําสูงกว่าตลิ่งเล็กน้อย คาดน้ําลดลงภายในสิ้น พ.ย.นี้ เตรียมจัดจิตอาสาลงพื้นที่ช่วยผู้ประสบอุทกภัย และเร่งรัดความช่วยเหลือให้ถึงมือโดยเร็วที่สุด
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า สถานการณ์น้ําในภาคตะวันออกเฉียงเหนือเริ่มกลับสู่สภาวะปกติ ส่วนบริเวณภาคกลางมีเพียง 2 จุดซึ่งเป็นพื้นที่นอกคันกั้นน้ํา ที่ระดับน้ําสูงกว่าตลิ่ง คือ อ.บางหลวงโดด และ อ.บางบาล จ.อยุธยา แต่ได้สั่งการให้กรมชลประทานเร่งระบายน้ําให้ลดลงสู่ระดับปกติก่อนสิ้นเดือนพฤศจิกายนนี้ ส่วนภาคใต้ได้ประสานหน่วยงานในพื้นที่ให้เฝ้าระวังสถานการณ์น้ําล่วงหน้า เนื่องจากในปีนี้มีปริมาณน้ําฝนสะสมมากกว่าปีที่แล้ว รวมถึงได้สั่งการให้ทุกหน่วยงานในสังกัดจัดเจ้าหน้าที่จิตอาสาลงไปช่วยเหลือพี่น้องที่ได้รับความเดือดร้อน และเร่งรัดมาตรการช่วยเหลือเยียวยาผู้ประสบอุทกภัยให้ได้รับความช่วยเหลืออย่างเร็วที่สุดด้วย
นายทองเปลว กองจันทร์ รองอธิบดีกรมชลประทาน กล่าวเพิ่มเติมว่า บริเวณลุ่มน้ําเจ้าพระยา จังหวัดนครสวรรค์ ท้ายเขื่อนเจ้าพระยา และอําเภอบางไทร ระดับน้ําได้ลดลงอย่างต่อเนื่องตั้งแต่ 31 ตุลาคม เป็นต้นมา สภาพน้ําท้ายเขื่อนเจ้าพระยา ที่มีปริมาณน้ําสูงสูด 2,697 ลบ.ม./วินาที (ณ วันที่ 24 ต.ค. 60) ปัจจุบันมีปริมาณน้ํา 1,598 ลบ.ม./วินาที (ลดลงจากสูงสุด 1,099 ลบ.ม./วินาที) และการรับน้ําเข้าระบบทั้ง ฝั่งตะวันออก ตะวันตก เหลือเพียง 474 ลบ.ม./วินาที มีเพียง อ.บางหลวงโดด และ อ.บางบาล จ.อยุธยา ที่มีระดับน้ําสูงกว่าตลิ่ง ซึ่งกรมชลประทานได้เร่งระบายน้ําเพื่อให้กลับสู่ปกติได้ประมาณปลายเดือนพฤศจิกายน
ส่วนภาคตะวันออกเฉียงเหนือ บริเวณจังหวัดร้อยเอ็ดและมหาสารคาม ยังมีระดับน้ําสูงกว่าตลิ่งเล็กน้อย ซึ่งได้ติดตั้งเครื่องมือเครื่องจักรในการผลักดันน้ําและคาดว่าระดับน้ําจะลดลงสู่สภาวะปกติในช่วงปลายเดือนพฤศจิกายนเช่นกัน
สําหรับพื้นที่รับน้ําบริเวณพื้นที่ลุ่มต่ํา 13 ทุ่ง มีการวางแผนการระบายน้ําออกโดยตามลําดับความสําคัญเพื่อไม่ให้ปริมาณน้ําสะสมมากเกินไป และให้มีน้ําเหลือค้างสําหรับใช้เพาะปลูกช่วงฤดูแล้งประมาณ 439 ล้าน ลบ.ม. ซึ่งสามารถช่วยลดการใช้น้ําจากเขื่อนได้ถึง 10%
นอกจากนี้ การขยายผล และการปรับปฏิทินการเพาะปลูกพืช พื้นที่บางระกําโมเดล ปี 2560 จํานวน 265,000 ไร่ สามารถรองรับน้ําหลากได้ 400 ล้าน ลบ.ม. มีส่วนขยายผลอีก จํานวน 118,120 ไร่ สามารถรองรับน้ําหลากได้ 154 ล้าน ลบ.ม. แบ่งเป็น โครงการฯ ยม น่าน 85,000 ไร่ โครงการฯ พลายชุมพล 21,120 ไร่ โครงการฯ เขื่อนเรศวร 12,000 ไร่รวมพื้นที่บางระกําโมลเดลขยายผล ปี 2561 จํานวน 383,120 ไร่ สามารถรองรับน้ําหลากได้ 554 ล้าน ลบ.ม.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯห่วงใยประชาชน เดินทางทำบุญช่วงวันหยุด ขอระมัดระวังและป้องกันตนเองจากโควิด 19
วันจันทร์ที่ 6 กรกฎาคม 2563
นายกฯห่วงใยประชาชน เดินทางทําบุญช่วงวันหยุด ขอระมัดระวังและป้องกันตนเองจากโควิด 19
นายกฯห่วงใยประชาชน เดินทางทําบุญช่วงวันหยุด ขอระมัดระวังและป้องกันตนเองจากโควิด 19
(วันนี้ 6 กรกฎาคม 2563) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยประชาชน ช่วงวันหยุดยาวเนื่องในวันอาสาฬหบูชา และวันเข้าพรรษา ซึ่งเป็นวันหยุดต่อเนื่องและตรงกับช่วงเวลาผ่อนปรนมาตรการระยะที่ 5 ที่ประชาชนตั้งใจใช้ช่วงเวลานี้ เดินทางไปต่างจังหวัดเพื่อทําบุญและพักผ่อน จึงขอให้ทุกคนใช้ถนน ขับขี่ยานพาหนะ อย่างปลอดภัย ไม่ประมาท รวมทั้งยังต้องปฏิบัติตามมาตรการสาธารณสุขอย่างเข้มงวด เพื่อดูแล ป้องกันการแพร่ระบาดของโควิด 19 ที่ถึงแม้ว่าไทยจะไม่พบผู้ติดเชื้อในประเทศมานานกว่า 40 วันติดต่อกัน แต่อย่างไรก็ดีขอให้ทุกคนไม่ประมาท การ์ดอย่าตกดูแลป้องกันตนเอง สวมหน้ากาก ไม่อยู่ในที่แออัด เว้นระยะห่างและหมั่นล้างมือทําความสะอาด เป็นต้น รวมทั้งขอให้ทุกคนได้ร่วมทําบุญในวันสําคัญทางศาสนา ได้บุญดั่งที่ตั้งใจและร่วมทํานุบํารุงพระพุทธศาสนาให้ยั่งยืนสืบไปด้วย
รัฐบาลไทย-ข่าวทำเนียบรัฐบาล-“โฆษกสธ.”มอบนายแพทย์สาธารณสุขจังหวัดนครศรีธรรมราช ดูแลครอบครัวแพทย์รพ.ลำปลายมาศที่เสียชีวิต
วันพฤหัสบดีที่ 18 พฤษภาคม 2560
“โฆษกสธ.”มอบนายแพทย์สาธารณสุขจังหวัดนครศรีธรรมราช ดูแลครอบครัวแพทย์รพ.ลําปลายมาศที่เสียชีวิต
โฆษกกระทรวงสาธารณสุข ขอแสดงความเสียใจกับครอบครัวหมอบอลที่เสียชีวิต มอบนายแพทย์สาธารณสุขจังหวัดนครศรีธรรมราช เป็นตัวแทนกระทรวงสาธารณสุขร่วมเป็นเจ้าภาพสวดอภิธรรมศพ ที่จังหวัดนครศรีธรรมราช และให้การช่วยเหลือครอบครัว
วันนี้ (18 พฤษภาคม 2560) นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์กรณีนายแพทย์ฐาปกรณ์ ทองเกื้อ หรือคุณหมอบอล แพทย์ใช้ทุนปี 3 ที่โรงพยาบาลลําปลายมาศ จังหวัดบุรีรัมย์เสียชีวิตว่า จากการตรวจสอบข้อเท็จจริงจากผู้อํานวยการโรงพยาบาลลําปลายมาศ ว่า นายแพทย์ท่านนี้อยู่ปฏิบัติหน้าที่ในวันที่เกิดเหตุจริง และไม่ได้ขอแลกเวรกับแพทย์เวรท่านอื่นเพราะคิดว่าตนเองเจ็บป่วยเล็กน้อย ยังห่วงผู้ป่วยจึงอยู่ปฏิบัติหน้าที่ในการดูแลผู้ป่วยได้ ซึ่งจากการบอกเล่าของผู้ร่วมปฏิบัติงานนายแพทย์ท่านนี้เป็นผู้มีความมุ่งมั่น ตั้งใจปฏิบัติงาน ในการดูแลผู้ป่วย
ต่อมานายแพทย์ท่านนี้มีอาการเฉียบพลันก็ยังสามารถสั่งการรักษาตัวเองได้ โดยให้น้ําเกลือ และปฏิบัติหน้าที่ต่อ หลังจากนั้นนายแพทย์ท่านนี้มีการทรุดลง ทางโรงพยาบาลได้ส่งไปรักษาต่อที่โรงพยาบาลบุรีรัมย์ ด้วยอาการปอดติดเชื้อซึ่งทางโรงพยาบาลฯ ให้การดูแลรักษาอย่างดีที่สุดและได้เสียชีวิตในเวลาต่อมา
กระทรวงสาธารณสุขต้องขอแสดงความเสียใจกับครอบครัวของผู้เสียชีวิต แม้ตัวเองไม่สบายยังห่วงที่จะดูแลผู้ป่วย ได้มอบหมายให้นายแพทย์สาธารณสุขจังหวัดนครศรีธรรมราช เป็นผู้แทนกระทรวงสาธารณสุข ร่วมเป็นเจ้าภาพสวดอภิธรรมศพ ที่วัดท่าโพธิ์ ตําบลท่าวัง อําเภอเมือง จังหวัดนครศรีธรรมราช และให้การช่วยเหลือครอบครัวต่อไป
******************* 18 พฤษภาคม 2560
รัฐบาลไทย-ข่าวทำเนียบรัฐบาล-ศธ. ให้การต้อนรับและหารือกับคณะผู้แทนมหาวิทยาลัยจากสหราชอาณาจักร 13 สถาบัน
วันจันทร์ที่ 22 ตุลาคม 2561
ศธ. ให้การต้อนรับและหารือกับคณะผู้แทนมหาวิทยาลัยจากสหราชอาณาจักร 13 สถาบัน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับคณะผู้แทนมหาวิทยาลัยจากสหราชอาณาจักร (Transnational Education (TNE) Mission to Thailand)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับคณะผู้แทนมหาวิทยาลัยจากสหราชอาณาจักร (Transnational Education (TNE) Mission to Thailand) โดยมีศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, Mr Andrew Glass ผู้อํานวยการบริติช เคานซิล ประเทศไทย, นางสาวชฎารัตน์ สิงหเดชากุล ผู้อํานวยการสํานักยุทธศาสตร์อุดมศึกษาต่างประเทศ สํานักงานคณะกรรมการการอุดมศึกษา (สกอ.) ร่วมให้การต้อนรับและหารือ เมื่อวันพุธที่ 17 ตุลาคม 2561 ณ ห้องประชุมราชวัลลภ กระทรวงศึกษาธิการ
รมว.ศึกษาธิการกล่าวว่า กระทรวงศึกษาธิการได้รับความร่วมมือจากสถาบันการศึกษาต่างประเทศในหลายด้าน โดยเฉพาะอย่างยิ่ง การมีสถาบันการศึกษาต่างประเทศที่มีศักยภาพสูงเข้ามาจัดการศึกษาในไทย ในสาขาที่สอดคล้องกับยุทธศาสตร์ชาติ หรือสาขาขาดแคลนผู้เชี่ยวชาญ ทั้ง Carnegie Mellon University สหรัฐอเมริกา ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง สาขา Robotics และ Computer Science, National Taiwan University ร่วมกับมหาวิทยาลัยอมตะ สาขาวิชา Intelligent Manufacturing System, Pearson สหราชอาณาจักร ร่วมกับสํานักงานคณะกรรมการการอาชีวศึกษา หลักสูตร BTEC สาขา 10 อุตสาหกรรมเป้าหมายของประเทศ และ National Institute of Technology, Japan (KOSEN) จัดตั้งสถาบัน KOSEN ในไทย เป็นต้น
นอกจากนี้ กระทรวงศึกษาธิการได้รับความร่วมมือจากสภาหอการค้าต่างประเทศในไทยร่วมเป็นส่วนหนึ่งของคณะกรรมการพัฒนาหลักสูตรอาชีวศึกษานานาชาติ เพื่อทําหน้าที่แนะนําถึงการพัฒนาหลักสูตรอาชีวศึกษานานาชาติ และประกาศหลักสูตรอาชีวศึกษานานาชาติที่ได้รับการรับรองมาตรฐาน เพื่อให้สถาบันอาชีวศึกษาที่สนใจสามารถนําหลักสูตรนานาชาติดังกล่าว ไปปรับใช้กับการเรียนการสอนจึงมีความยินดีที่สถาบันการศึกษาจากสหราชอาณาจักร มีแนวทางที่จะร่วมจัดการเรียนการสอนหรือจัดตั้งสถาบันการศึกษาในประเทศไทยทําให้เด็กและเยาวชนไทยเข้าถึงการศึกษาอย่างเท่าเทียม และเป็นบัณฑิตที่มีคุณภาพ
สําหรับมหาวิทยาลัยจากสหราชอาณาจักรที่เดินทางมาประเทศไทย จํานวน 13 สถาบัน ประกอบด้วย 1) Bishop Grosseteste University 2) Brunel University London 3) Coventry University Group 4) The University of Edinburgh 5) De Montfort University 6) Goldsmiths, University of London 7) University of Greenwich 8) University of Hertfordshire 9) University of Hull 10) University of London 11) Middlesex University 12) Royal Veterinary College, University of London และ 13) University of Sussex
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-คปภ. รุกประกันภัยก้าวสู่นิวนอร์มัล เตรียมเปิดตัว “กูรูประกันภัย” ให้ประชาชนสืบค้นและเปรียบเทียบแบบประกันภัย ก่อนซื้อประกันออนไลน์ [กระทรวงการคลัง]
วันอาทิตย์ที่ 21 มิถุนายน 2563
คปภ. รุกประกันภัยก้าวสู่นิวนอร์มัล เตรียมเปิดตัว “กูรูประกันภัย” ให้ประชาชนสืบค้นและเปรียบเทียบแบบประกันภัย ก่อนซื้อประกันออนไลน์ [กระทรวงการคลัง]
คปภ. รุกประกันภัยก้าวสู่นิวนอร์มัล เตรียมเปิดตัว “กูรูประกันภัย” ให้ประชาชนสืบค้นและเปรียบเทียบแบบประกันภัย ก่อนซื้อประกันออนไลน์ ดีเดย์เปิดระบบฯ 30 ก.ค.นี้
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ปัจจุบันสังคมไทยได้ก้าวเข้าสู่ยุคเศรษฐกิจดิจิทัล ทําให้เกิดโอกาสในการเข้าถึงผู้ทําประกันภัย และมีการทําธุรกรรมด้านการประกันภัยผ่านช่องทางอิเล็กทรอนิกส์เพิ่มมากขึ้น ซึ่งการที่จะเลือกซื้อกรมธรรม์ประกันภัยให้เหมาะสมและตรงกับความต้องการของตนเอง ผู้เอาประกันภัยจึงควรต้องศึกษาเงื่อนไขความคุ้มครอง เงื่อนไขการรับประกันภัย และข้อยกเว้นต่าง ๆ ให้เข้าใจถูกต้องตรงกับแบบของกรมธรรม์ประกันภัยก่อนการตัดสินใจ ดังนั้น เพื่อให้ประชาชนมีแหล่งข้อมูลในการพิจารณาตัดสินใจและมีระบบการสืบค้นที่มีประสิทธิภาพ สํานักงาน คปภ. จึงได้ออกประกาศ เรื่อง การเปิดเผยข้อมูลเกี่ยวกับกรมธรรม์ประกันภัยที่เสนอขายผ่านช่องทางอิเล็กทรอนิกส์ สําหรับบริษัทประกันชีวิต/บริษัทประกันวินาศภัย พ.ศ.2563 เมื่อวันที่ 15 มิถุนายน 2563 เพื่อให้บริษัทเปิดเผยข้อมูลเกี่ยวกับกรมธรรม์ประกันภัยที่เสนอขายผ่านช่องทางอิเล็กทรอนิกส์ ลงในระบบเว็บไซต์ของสํานักงานhttps://guruprakanphai.oic.or.thตามรูปแบบและวิธีการที่กําหนดไว้ในประกาศให้แล้วเสร็จภายใน 45 วัน นับแต่วันที่ประกาศฉบับนี้มีผลบังคับ
โดยการดําเนินงานตามประกาศฉบับดังกล่าว จะช่วยให้ประชาชนมีแหล่งสืบค้นข้อมูลเกี่ยวกับกรมธรรม์ประกันภัย และสามารถเปรียบเทียบข้อมูลของแบบการประกันชีวิต การประกันอุบัติเหตุส่วนบุคคล และการประกันภัยอุบัติเหตุการเดินทาง เช่น เงื่อนไขความคุ้มครอง การจ่ายเงินผลประโยชน์ อัตราเบี้ยประกันภัย ข้อยกเว้น เงื่อนไขที่สําคัญของกรมธรรม์ประกันภัย และเงื่อนไขการรับประกันภัยของแต่ละบริษัท เป็นต้น ซึ่งข้อมูลดังกล่าว จะเป็นประโยชน์ต่อการพิจารณาในการตัดสินใจทําประกันภัยของประชาชน กรณีมีการเสนอขายผ่านช่องทางอิเล็กทรอนิกส์ โดยสามารถสืบค้นข้อมูลผ่านเว็บไซด์ สํานักงาน คปภ.https://guruprakanphai.oic.or.thหรือเรียกว่า “กูรูประกันภัย” ในหัวข้อ “ค้นหาแบบประกันภัย” และ หัวข้อ “เปรียบเทียบแบบประกันภัย” ซึ่งเป็นระบบสืบค้นที่สามารถให้ความรู้ความเข้าใจเกี่ยวกับการประกันภัยและข้อมูลการทําธุรกรรมประกันภัยทางอิเล็กทรอนิกส์อย่างไรให้ปลอดภัย อันจะเป็นการ
นอกจากนี้ สํานักงาน คปภ. ยังได้มีการพัฒนาระบบตรวจสอบการขึ้นทะเบียนผู้ประกอบการที่เสนอขายกรมธรรม์ประกันภัยทางอิเล็กทรอนิกส์ เพื่อให้ผู้เอาประกันภัยสามารถตรวจสอบรายชื่อผู้ประกอบการที่ได้รับเห็นชอบจากนายทะเบียนให้มีการเสนอขายกรมธรรม์ประกันภัยผ่านช่องทางอิเล็กทรอนิกส์ได้ โดยผ่านระบบดังกล่าวเช่นเดียวกัน
“การพัฒนาระบบ “กูรูประกันภัย” นี้ ประชาชนสามารถเข้าใช้งานได้ ตั้งแต่วันที่ 30 กรกฎาคม 2563 ซึ่งจะส่งผลให้ประชาชนได้รับประโยชน์และเกิดความเชื่อมั่นในการทําธุรกรรมประกันภัยผ่านช่องทางอิเล็กทรอนิกส์ และในขณะเดียวกันก็จะช่วยเสริมสร้างความเข้มแข็งให้กับกลไกทางการตลาดและพัฒนาช่องทางการเสนอขายของบริษัทประกันภัยแต่ละรายให้มีประสิทธิภาพ มีต้นทุนที่เหมาะสม สามารถแข่งขันได้ในสภาพแวดล้อมทางเศรษฐกิจ สังคมและเทคโนโลยีที่เปลี่ยนไปในโลกไร้พรมแดน” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-บอร์ด บขส.มีมติแต่งตั้ง “จิรศักดิ์ เยาว์วัชสกุล” ดำรงตำแหน่งกรรมการผู้จัดการใหญ่ บขส. คนใหม่
วันพฤหัสบดีที่ 27 เมษายน 2560
บอร์ด บขส.มีมติแต่งตั้ง “จิรศักดิ์ เยาว์วัชสกุล” ดํารงตําแหน่งกรรมการผู้จัดการใหญ่ บขส. คนใหม่
ดร.อนุสรณ์  แสงนิ่มนวล ประธานคณะกรรมการบริษัท ขนส่ง จํากัด (บขส.) เปิดเผยภายหลังการประชุมคณะกรรมการบริษัทฯ ครั้งที่ 4/2560 ณ ห้องประชุม 1 ชั้น 4 อาคารสถานีขนส่งผู้โดยสารกรุงเทพฯ (จตุจักร)
ที่ประชุมคณะกรรมการบริษัทฯ มีมติแต่งตั้งนายจิรศักดิ์ เยาว์วัชสกุล ดํารงตําแหน่งกรรมการผู้จัดการใหญ่ บริษัท ขนส่ง จํากัด
ดร.อนุสรณ์ กล่าวเพิ่มเติมว่า ตามที่กรรมการผู้จัดการใหญ่ บขส. ลาออกไป บริษัทฯ ได้ดําเนินการแต่งตั้งคณะกรรมการสรรหากรรมการผู้จัดการใหญ่ บริษัท ขนส่ง จํากัด โดยมี นายประสิทธิ์ สืบชนะ เป็นประธานกรรมการสรรหาฯ พร้อมด้วยกรรมการ 4 ท่าน ประกอบด้วย นายดนุชา พิชยนันท์ รองเลขาธิการสํานักงานคณะกรรมการพัฒนาการเศรษฐกิจและสังคมแห่งชาติ กรรมการ ,นายวันชัย ผลโลทัยถเกิง กรรมการ , นางดนุชา ยินดีพิธ กรรมการ และนายประมินทร์ พันทวีศักดิ์ กรรมการ โดยคณะกรรมการสรรหาฯ ได้ดําเนินการพิจารณากําหนดคุณสมบัติ กําหนดหลักเกณฑ์การสรรหา และพิจารณาคัดเลือกบุคคลที่มีความเหมาะสม
โดยประกาศรับสมัครระหว่างวันที่ 10 – 31 ตุลาคม 2559 มีผู้สนใจสมัครในตําแหน่งดังกล่าว จํานวน 5 ราย ซึ่งทางคณะกรรมการสรรหาฯ ได้ดําเนินการตรวจสอบคุณสมบัติ และสัมภาษณ์เมื่อวันที่ 28 มีนาคม 2560 โดยให้ผู้สมัครแสดงวิสัยทัศน์ และเสนอแนวทางในการบริหารงาน บขส. ก่อนจะลงมติคัดเลือก
นายจิรศักดิ์ เยาว์วัชสกุล เป็นกรรมการผู้จัดการใหญ่ บขส. ซึ่งหลังจากนี้บริษัทฯ จะแต่งตั้งคณะกรรมการอีกชุดหนึ่งเพื่อพิจารณาต่อรองอัตราค่าจ้างค่าตอบแทน ก่อนเสนอให้กระทรวงการคลังพิจารณาให้ความเห็นชอบอัตราค่าจ้าง และลงนามว่าจ้างต่อไป รวมทั้งจะมีการประเมินผลทํางานในระยะเวลา 4 เดือนแรกด้วย
รัฐบาลไทย-ข่าวทำเนียบรัฐบาล-นรม.และ รมว.กห.ขอบคุณทหาร ร่วมบริจาคโลหิต และขอเร่งผลิตห้องผู้ป่วยแรงดันต่ำช่วย 3 จชต.
วันจันทร์ที่ 13 เมษายน 2563
นรม.และ รมว.กห.ขอบคุณทหาร ร่วมบริจาคโลหิต และขอเร่งผลิตห้องผู้ป่วยแรงดันต่ําช่วย 3 จชต.
พล.อ.ชัยชาญ ช้างมงคล รมช.กห. และ ปล.กห. ได้ประชุมร่วมกับเหล่าทัพ ณ ศาลาว่าการกลาโหม เพื่อติดตามการดําเนินงานของกองทัพในการสนับสนุน สธ. แก้ปัญหาโรคระบาด COVID. - 19
โดยรับทราบรายงานความร่วมมือของกําลังพลทหารจากทุกเหล่าทัพ ที่เข้าร่วมบริจาคโลหิตให้กับสภากาชาดไทยไปแล้ว ปริมาณกว่า 1 ล้านมิลลิลิตร และมีแผนหมุนเวียนกําลังพลทหารจากทุกเหล่าทัพทั่วประเทศ ทยอยบริจาคโลหิตต่อเนื่องกันไป เพื่อลดภาวะการขาดแคลนโลหิตสําหรับผู้ป่วยทั่วประเทศในภาวะการระบาดของโรค
พร้อมกับรับทราบ ความคืบหน้าการจัดสร้างห้องแยกผู้ป่วยแรงดันต่ํา ( Mobile Isolated Room for Patient ) โดยความร่วมมือระหว่าง กรมแพทย์ทหารบก วิศวกรรมสถานแห่งประเทศไทย ในพระบรมราชูปถัมภ์ และบริษัท อิตาเลียนไทย จํากัด ( มหาชน ) ที่ร่วมกันออกแบบ พัฒนาและจัดสร้างขึ้น สนับสนุนโรงพยาบาลต่างๆ สําหรับแยกผู้ป่วยติดเชื้อทางเดินหายใจ ซึ่งอยู่ระหว่างเร่งการผลิตจํานวนเกือบ 200 ห้อง
พล.อ.ชัยชาญ’ ได้กล่าวว่า พล.อ.ประยุทธ์ จันทร์โอชา นรม.และรมว.กห. ได้รับทราบการดําเนินงานของทุกเหล่าทัพและชื่นชมกําลังพลทุกนาย ที่เสียสละร่วมบริจาคโลหิตเพื่อต่อชีวิตพี่น้องประชาชนที่ป่วยเจ็บในยามวิกฤตภัยปัจจุบัน พร้อมทั้งขอบคุณในความร่วมมือที่แสดงถึงความเป็นหนึ่งเดียวกันของทั้ง 3 หน่วยงาน ที่ร่วมกันพัฒนาสร้างสรรค์ห้องแยกผู้ป่วยแรงดันต่ําสนับสนุนโรงพยาบาลต่างๆ โดย นรม.และรมว.กห. ขอให้เร่งผลิตและพิจารณาความเร่งด่วนสนับสนุนให้กับโรงพยาบาลในพื้นที่ 3 จชต.ก่อน เพื่อรองรับการดูแลพี่น้องประชาชนในพื้นที่ ที่ประสบปัญหาการติดเชื้อมากขึ้น
ทั้งนี้ รมช.กห.ย้ําขอให้ทุกเหล่าทัพประสานและทํางานร่วมกันเป็นหนึ่งเดียว สนับสนุน สธ.รับมือกับการระบาดของโรคที่เกิดขึ้นทั่วประเทศเป็นวงกว้าง โดยเฉพาะการบริหารจัดการพื้นที่ซึ่งต้องการความร่วมมือ ความรับผิดชอบและความเข้าใจจากทุกคนในชุมชนอย่างมาก ตามมาตการต่างๆที่รัฐกําหนด เพื่อให้เราสามารถควบคุมและหยุดการแพร่ระบาดของโรคร้ายให้ได้ในที่สุด